label_title: Caen ostroma (1346)
label_desc: Caen ostroma a százéves háború egyik csatája volt, amely 1346. július 26-án zajlott le. Az angol csapatok, érkezésük után azonnal, lerohanták a franciákat, akik rossz védekezési taktikát választottak, így a város néhány óra alatt elesett. Az angolok vérfürdőt rendeztek, a szegényebb lakosokat leölték. A gazdagabbakat a remélt váltságdíj fejében foglyul ejtették, majd Angliába vitették.